Teist korda toimuva giidide vahelise mõõduvõtmise teemaks ja toimumiskohaks on Sagadi mõis. Konkursist on oodatud osa võtma kõik  tegutsevad giigid või giiditööst huvitatud. Esimene selline üritus toimus eelmisel kevadel, siis kandis konkurss nime Viru Raba Rääkijad".    Eelmise aasta üritus oli väga populaarne, mistõttu oleme plaaninud giidikonkursi muuta igakevadiseks traditsiooniks, ütles korraldaja Marek Vahula. Konkurss koosneb kahest osast: kirjalikust eeltööst ning suulisest etteastest Sagadis.    Kirjalik eeltöö võib olla kuni 5-leheküljeline vabas vormis kirjatöö Sagadi mõisast või mõisapargist.  Eeltööde esitamise tähtaeg on 30. märts. ürii hindab eeltöid sajapunktise skaala järgi ning valib välja seitse parimat, kes pääsevad lõppvooru.    Lõppvoor toimub 25. aprillil Sagadis, mil igal võistlejal on aega kuni 45 minutit, et tutvustada Sagadi mõisa, mõisaparki või muud Sagadiga seotut. ürii hindab etteaste sõnaseadet, näitlejameisterlikkust, info õigsust, etteaste atraktiivsust samuti kuni 100 punktiga.    Eeltöid oodatakse e-posti aadressile marek53@hot.ee, kindlasti lisada ka  konkursil osaleja ees- ja perekonnanimi ning kontakttelefon. Konkursi võitjaid ootavad auhinnad.    Konkursil osalejaid hindab ürii koosseisus: Mark Soosaar (ürii esimees), Ella Vikk (Porkuni paemuuseum), Evi Aluoja (Eesti Giidide Liit), Epp Kangilaski (ajalooteaduste esindaja), Krista Keedus (RMK Sagadi metsakeskus), Maire Vendt (Riiklik Looduskaitsekeskus), Mart Niklus (bioloog, vabadusvõitleja), Anne Kaldam (Muinsuskaitseamet), Ants Leemets (SA Virumaa Muuseumid), Külli Seppa (Rakvere teater),  Daisy Kull (Rakvere teater), Reiu Tüür (kunstnik), Vello Vasser (Lääne-Viru Spordiliit), Heili Sibrits (Postimees), Külli Karing (Eesti Turismifirmade Liit), Tõnu Raadik (Eesti Heliloojate Liit).    Lisainformatsioon:  Marek Vahula  Telefon 322 0662  e-post marek53@hot.ee